हरिकथा सुनने से होती है भगवान की प्राप्ति: बाल संत रामाचार्य
रावलामंडी. कथा सुनने उमड़े श्रद्धालु।
भास्कर संवाददाता|रावलामंडी
सत्संगहरिकथा सुनने से मानव को भगवान की प्राप्ति होती है। सत्संग इंसान के कर्मों में पाप का नाश कर सोना बना देती है। बिश्नोई मंदिर में शुरू हुई सात दिवसीय जांभाणी हरिकथा में प्रवचन करते हुए दूसरे दिन रविवार को कथा वाचक बाल संत रामाचार्य शास्त्री ने कही। उन्होंने आगे कहा कि जब-जब दुनिया में धर्म की हानि होती है तब-तब ईश्वर ने किसी किसी रूप में प्रकट होकर संकट दूर किए हैं। भगवान जंभेश्वर अवतार का वर्णन करते हुए शास्त्री ने कहा कि भक्त प्रहलाद ने अपने जीवन में तपस्या कर भगवान को कलियुग में प्रकट होने के लिए मजबूर कर दिया। सत्संग हरिकथा सुनने के लिए भगवान भी किसी किसी रूप में अवश्य आते हैं तथा भक्तों के संकट दूर करते हैं। शास्त्रीजी ने कहा कि समाज में युवा पीढी़ भटक रही है। इसे संस्कारवान बनाकर बुराई से रोकना होगा। जब तक समाज में बड़े बुजुर्गों की बताई राह पर युवा वर्ग चलेगा तो समाज में व्यसन बुराई पैदा नहीं होगी। बिश्नोई सभा समिति अध्यक्ष रामस्वरूप गोदारा ने बताया कि शनिवार से शुरू हुई कथा का समापन एक जनवरी 2016 को हवन यज्ञ में पूर्णाहुति देने के बाद होगा। कथा का वाचन दिन में 12 से सांय 3 बजे तक रहेगा।
आवासीयशिविर बच्चों को दी जा रही नैतिक शिक्षा
जांभाणीहरिकथा के साथ-साथ मंदिर में बिश्नोई समाज की ओर से कक्षा 6 से 12 तक के विद्यार्थियों का शिविर लगाया गया है। इसमें घड़साना तहसील के 45 बच्चे आवासीय प्रशिक्षण ले रहे हैं। बच्चों को बिश्नोई संतों के अलावा बद्रीप्रसाद पंवार, नरसीराम ज्याणी, सतपाल भादू, घनश्याम मारू संस्कार से जुड़ी नैतिक शिक्षा दे रहे हैं।
awa_Deva awa_Deva npi_Deva hin_Deva hin_Deva hin_Deva